Paul de Kruif

Paul Henry de Kruif (nascite le 2 de martio 1890 en Zeeland, Michigan, morite le 28 de februario 1971 in Holland, Michigan) esseva un microbiologista e autor de origine holandese. Publicante como Paul de Kruif, ille es le plus cognite pro su libro Microbe Hunters (Chassatores de microbios).  Iste libro non solmente esseva un successo dum un periodo longe, sed anque ha remanite in un position superior del listas de litteratura recommendate por scientistas.

Biographia
Education
Ille obteneva su graduation del Universitate de Michigan in USA con baccalaureato (1912) e remaneva por obtener
un Ph. D. (philosophiae doctor) (1916). Immediatemente ille entrava in le armea como soldato in Mexico in le expedition
Pancho Villa. Plus tarde ille serviva como locotenente e capitano in le prime guerra mundial in Francia. Pro su
servicio in le colonna sanitari, ille habeva contacto con biologistas franceses importantes de iste periodo.

Carriera
Post retornar al Universitate de Michigan como professor auxiliar, De Kruif travaliava temporarimente por le
Rockefeller Universitate, le Instituto por Recercas Medical. Ille tunc deveniva autor.

De Kruif assisteva Sinclair Lewis scriber su roman Arrowsmith, que ganiava le Pulitzer Prize. Ille provideva
le information scientific e medical necessari por le trama del action e le description del personas. Anque si Lewis
esseva mentionate como le sol autor, le contribution de De Kruif esseva significante e ille obteneva 25 per cento
del honorario. Multe gente crede que le characteres in le roman representa gente qui cognosceva De Kruif e que
Martin Arrowsmith (un medico, dissimilarmente a De Kruif) forsan representa ille mesme.

Alicunes de su obras le causava problemas. Alicun essayos scribite dum le travalio por le Rockefeller Instituto
conduceva a su dimission. Ronald Ross, un del scientistas describite in Microbe Hunters se offendeva pro su
description e pro isto le edition Britic deleva iste capitulo por prevenir un accusation pro injuria.

De Kruif esseva un jornalista ingagiate del Ladies' Home Journal, Country Gentleman e Readers Digest
contribuente articulos super scientia e medicina. Ille anque serviva in commissiones por promover recercas de
Poliomyelitis.

The Sweeping Wind, su ultime libro, es su autobiographia.

 Obras 
Our Medicine Men (1922)
Microbe Hunters (1926)
Hunger Fighters (1928)
Men Against Death (1932)
Why Keep Them Alive (1937)
Seven Iron Men (1937)
The Fight for Life (1938)
The Male Hormone (1945)
Health is Wealth (1940)
Life Among the Doctors (1949)
Kaiser Wakes the Doctors (1940)
A Man Against Insanity (1957)
The Sweeping Wind (1962)

 Articulos importante de Paul de Kruif 
 "How We Can Help Feed Europe", in Reader's Digest, Sept. 1945 (p. 50-52). Super le Meals for Millions fundation e lor Multi-Purpose Food.

 Le Microbe Hunters 
Le celebre libro de 1926 Microbe Hunters consiste de capitulos super le figuras sequente del epocha heroic del medicina:

 Anton van Leeuwenhoek (1632-1723), invention de un microscopo simple e le discoperta del microbios
 Lazzaro Spallanzani (1729-1799), biogenesis.
 Robert Koch (1843-1910), Identification del microbios pathogenes. 
 Louis Pasteur (1822-1895), Bacteria, Biogenesis.
 Emile Roux (1853-1933) e Emil von Behring (1854 -1917), Diphtheria.   
 Elie Metchnikoff (1845-1916), Phagocytes. 
 Theobald Smith (1859-1934), vectores animal and zeccas. 
 David Bruce (1855-1931), Musca Tsetse e morbo del somno. 
 Ronald Ross (1857-1932) e Battista Grassi (1854-1925), Malaria. 
 Walter Reed (1851-1902), Febre jalne.
 Paul Ehrlich (1854-1915), Syphilis

Referentias

Bibliographia
 Summers, William C. "Microbe Hunters revisited", Internatl Microbiol (1998) 1: 65-68. online
 Verhave, Jan Peter, “Paul de Kruif: A Michigan Leader in Public Health,” Michigan Historical Review, 39 (Spring 2013), 41–69.

Categoria:Gente statounitese
Categoria:Scientistas